Umzekelo, masithi ubude bakho babuziisentimitha ezingama-60 xa kanye wawunonyaka omnye ubudala, baza bonyuka baziisentimitha ezingama-85 xa wawuneminyaka emi-2 uzelwe, baphinda bonyuka ubude bakho baziisentimitha ezingama-95 xa uminyaka mi-3 uzelwe. Apha engqondweni yakho ungazikrwelela umgca ongqalileyo onqumla kuphawu lwesentimitha ezingama-50 ubude kumgca obheka phezulu. uphinde uzobe owesibini umgca onqumla uphawu olubonakalisa umnyaka om-1 ubudala kumgca oxwesileyo oya ngasekunene. Apho idibana khona le migca mibini ikumfanekiso-ngqondweni wakho (masithi kusemdibanisweni wayo), ungabeka ichaphaza njengophawu lwakho. Inene, le migca ikumfanekiso-ngqondweni wakho, idla ngokwenziwa kwiphepha legraf (khawujonge apha ngezantsi). Ukuzotywa kwalo mdibaniso kuthiwa ""luphawu lwamanqaku eesentimitha ezingama-50 ngonyaka om-1''.